|  |  |  |  |
| --- | --- | --- | --- |
| ED | |  | |
| ΕΛΛΗΝΙΚΗ ΔΗΜΟΚΡΑΤΙΑ  ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ | |  | |
| ΓΕΝΙΚΗ ΔΙΕΥΘΥΝΣΗ ΣΤΡΑΤΗΓΙΚΟΥ ΣΧΕΔΙΑΣΜΟΥ, ΠΡΟΓΡΑΜΜΑΤΙΣΜΟΥ ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ  ΔΙΕΥΘΥΝΣΗ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ  ----- | | Βαθμός Ασφαλείας:  Να διατηρηθεί μέχρι:  Βαθμός Προτεραιότητας: | |
|  | | Μαρούσι, 6-4-2016  Αρ.Πρωτ.: 57880/Α3 | |
| Ταχ. Δ/νση : Ανδρέα Παπανδρέου 37  Τ.Κ. – Πόλη : 15180 – Μαρούσι  Πληροφορίες : Ι. Κατωπόδης  Τηλέφωνο : 210-3443606  fax : 210-3442230  e-mail : jkatop@minedu.gov.gr | | **ΠΡΟΣ** : Υπουργείο Οικονομίας ,Ανάπτυξης και  Τουρισμού  1)**Υφυπουργό κ. Αλέξανδρο Χαρίτση**  Εmail: depminister@mnec.gr  Δ/νση: Νίκης 5-7, 101 80 Αθήνα  2)**ΕΓ Διαχείρισης Τομεακών ΕΠ του ΕΚΤ**  **κ. Γεώργιο Ιωαννίδη**  Email: epekad.s@mou.gr  Δ/νση: Κοραή 4, Αθήνα, ΤΚ 105 64  3) **ΕΓ Διαχείρισης Τομεακών ΕΠ του ΕΤΠΑ**  **και ΤΣ κα** **Ευγενία Φωτονιάτα**  Email: sec.erdf\_cf@mnec.gr  Δ/νση: Νίκης 5-7, Αθήνα, ΤΚ 10180    **ΚΟΙΝ**: - Γραφείο Υπουργού Π.Ε.Θ.  **-** Γραφείο Αναπλ. Υπουργού  κ. Σία Αναγνωστοπούλου  - Γραφείο Αναπλ. Υπουργού  κ. Κ.Φωτάκη  - Γραφείο Υφυπουργού κ. Θ.Πελεγρίνη  - Ειδική Υπηρεσία Εφαρμογής  Εκπαιδευτικών Δράσεων  Προϊστάμενο Διεύθυνσης κ. Κ. Βαλιάντζα | |
|  | |  | |
|  |  | |  |

**Θέμα: Διαλειτουργικότητα και Αρχές Πληροφοριακών Συστημάτων**

Κύριε ...,

Έργα που προκηρύσσονται με φορέα λειτουργίας ή/και δικαιούχο το Υπουργείο Παιδείας, Έρευνας και Θρησκευμάτων και εποπτευόμενους φορείς και αφορούν στη σχεδίαση και ανάπτυξη πληροφοριακών συστημάτων, να υιοθετούνται οι παρακάτω αρχές, σύμφωνα και με το ‘*Σχέδιο Δράσης Υλοποίησης Έργων ΤΠΕ για τις Ψηφιακές Υποδομές και την Ανάπτυξη*’ της Γενικής Γραμματείας Τηλεπικοινωνιών και Ταχυδρομείων[[1]](#footnote-2):

* Συμμόρφωση με το Ελληνικό Πλαίσιο Διαλειτουργικότητας Ηλεκτρονικής Διακυβέρνησης, όπως ισχύει
* Σχεδίαση εφαρμογών λογισμικού σύμφωνα με την αρχιτεκτονική SOA (Service Oriented Architectures) και με τη μέγιστη δυνατή επαναχρησιμοποίηση υφιστάμενου λογισμικού και διαδικτυακών υπηρεσιών
* Εγκατάσταση και παραγωγική λειτουργία σε υποδομές υπολογιστικού νέφους (cloud computing)
* Αποκλειστική αξιοποίηση και συμμόρφωση με Ανοικτά Πρότυπα επικοινωνίας, διαλειτουργικότητας, μεταδεδομένων και δεδομένων.
* Αποκλειστική αξιοποίηση Ανοικτού Λογισμικού για την ανάπτυξη νέων και την επέκταση νέων πληροφοριακών συστημάτων.
  + Σε περίπτωση *συνεισφοράς* σε υφιστάμενο Ανοικτό Λογισμικό, ο πηγαίος κώδικας θα πρέπει να εναποτίθεται στο επίσημο αποθετήριο της κοινότητας που το αναπτύσσει και με άδεια χρήσης ίδια με την αρχική.
  + Σε περίπτωση *εξαρχής ανάπτυξης* λογισμικού, ο πηγαίος κώδικας θα πρέπει να εναποτίθεται κατ’ ελάχιστο στο δημόσιο αποθετήριο του Υπουργείου (https://github.com/itminedu) και να προσφέρεται με ανοικτή άδεια EUPL (https://joinup.ec.europa.eu/community/eupl)
* Σε περίπτωση επιλογής μη Ανοικτών Προτύπων ή/και μη Ανοικτού Λογισμικού:
  + Η χρήση τους θα πρέπει να αιτιολογείται αναλυτικά κατά τη φάση σχεδιασμού και να τίθεται σε δημόσια διαβούλευση
  + Η αιτιολόγηση θα πρέπει να περιλαμβάνει κατ’ ελάχιστο: τους σχετικούς τεχνικούς λόγους, το άμεσο και έμμεσο ετήσιο κόστος από τη χρήση μη Ανοικτών Τεχνολογιών σε βάθος 10 ετών για το Υπουργείο και τα σύνολο των δυνητικών χρηστών των προσφερόμενων υπηρεσιών, καθώς και το σύνολο των περιορισμών που τίθενται στην αξιοποίηση και επέκταση του εν λόγω πληροφοριακού συστήματος
  + Τα αποτελέσματα της δημόσιας διαβούλευσης θα αξιολογούνται με σκοπό την επανεξέταση της επιλογής μη Ανοικτών Τεχνολογιών και την ανάδειξη τεχνικά και οικονομικά βιώσιμων επιλογών σε Ανοικτά Πρότυπα και Ανοικτό Λογισμικό
* Πλήρης τεκμηρίωση της σχεδίασης, ανάπτυξης, διαχείρισης και χρήσης
* Ανοικτή διάθεση μεταδεδομένων και δεδομένων σύμφωνα με το Ν. 4305/2014 (ΦΕΚ 237/Α’), όπως ισχύει

Στη διάθεσή σας για περαιτέρω διευκρινήσεις και πληροφορίες.

**Ο ΓΕΝΙΚΟΣ ΓΡΑΜΜΑΤΕΑΣ**

**ΙΩΑΝΝΗΣ Δ. ΠΑΝΤΗΣ**

**Εσωτερική διανομή**

-Γραφείο Γενικού Γραμματέα ΥΠ.Π.Ε.Θ

-Γραφείο Γενικού Γραμματέα Δ.Β.Μ.Ν.Γ

-Γραφείο Γενικού Γραμματέα Έρευνας και Τεχνολογίας

-Γραφείο Γενικού Γραμματέα Θρησκευμάτων

-Γενικές Διευθύνσεις του ΥΠ.Π.Ε.Θ

-Διεύθυνση Ηλεκτρονικής Διακυβέρνησης

1. www.yme.gr/getfile.php?id=6620 [↑](#footnote-ref-2)